Խաչիկեանի տնօրէնութեան ընթացքին Մատենադարանի կեանքին մէջ տեղի կ՚ունենան հսկայական փոփոխութիւններ։ Մատենադարանը գրադարանային հաստատութենէն կը վերածուի գիտահետազօտական հիմնարկի, կը տեղափոխուի ճարտարապետ Մարկ Գրիգորեանի նախագծած նոր շինութիւն, կը ստեղծուին գիտական բաժիններ, կ՚աւելնայ գիտաշխատողներուն թիւը։ Լեւոն Խաչիկեանի գաղափարն էր Մատենադարանը վերածել գիտահետազօտական հիմնարկի մը, որուն նմանը չկար Հայաստանի մէջ եւ ան, դժուարութեամբ ոգեշնչելով նաեւ ժամանակի գիտական եւ քաղաքական պատասխանատուները, իր գաղափարը իրականացած տեսած է իր կեանքի ընթացքին: